### Resume

Forvaltningen har gennemført en række tekniske undersøgelser af skøjtebanen i [adresse] i Vejle. Det har været med fokus på muligheder og tiltag for skøjtebanen, der rækker ind i fremtiden. Forvaltningen ønsker at orientere om mulige løsningsmodeller.

### Sagsfremstilling

Forvaltningen fremlagde 18. januar i år en sag for udvalget til drøftelse af mulige løsningsmodeller for skøjtebanen ved Mariaparken i Vejle. Sagen er vedhæftet. På mødet præsenterede forvaltningen et oplæg med et overblik over baggrund, historik og en række muligheder for fremtiden.

Tekniske vurderinger af skøjtebanen viste i 2019, at der udestod en stor udgift til reparation for at få det ældre og udtjente mobile køleanlæg fra 2004 klar til sæsonen 2020/21. Forvaltningen påbegyndte derfor undersøgelser af fremtiden for skøjtebanen. I sæsonen 2020/21 var banen dog lukket pga. corona og til sæsonen i år 2021/22 er indlejet et eksternt køleanlæg.

Forvaltningen har sideløbende rådført sig med det rådgivende ingeniørfirma Niras, som har gennemgået dokumentation og undersøgelse af det nuværende anlæg. Lena Jeppesen og forvaltningen har på baggrund af disse undersøgelser og input fra udvalget udarbejdet et opdateret overblik for en række mulige scenarier for fremtiden.

### Økonomi

Økonomiske overslag vil fremgå af forvaltningens præsentation.

### Klima og resiliensvurdering

Årlig CO2 udledning i sammenhæng med strømforbruget vil fremgå af forvaltningens præsentation.

### Sagens videre forløb

Sagen skal alene behandles af Teknisk Udvalg.

### Historik

Teknik- og Miljødirektøren indstiller, 18. januar 2022, pkt. 7:
at udvalget drøfter sagen.

Beslutning
Sagen blev drøftet.

### Teknik- og Miljødirektøren indstiller,

|  |  |
| --- | --- |
| at | udvalget drøfter sagen. |

### Beslutning

Drøftet.